Imagini emoționante cu Prinţul William şi Kate Middleton au devenit virale pe platformele sociale, în timp ce fanii cuplului regal iau în calcul orice scenariu ce implică starea de sănătate a prințesei. Cum au fost fotografiați cei doi parteneri de viață pe plajă. Fanii s-au topit! Foto
Prințul William și soția lui, Kate Middleton, Prințesa de Wales, formează unul dintre cele mai faimoase cupluri din lume. După ce s-au căsătorit în fața a milioane de oameni, pe 29 aprilie 2011, cei doi au devenit părinții a trei copii adorabili: Prințul George, Prințesa Charlotte și Prințul Louis.
Iubirea dintre Prințul William și Kate Middleton pare să înflorească în fiecare zi, în ciuda provocărilor tumultoase. Pe vremea când erau doar doi studenți la Universitatea St. Andrews, nu-și imaginau că viața avea să-i pună în fața unora dintre cele mai dificile perioade, cum ar fi cea actuală.
Informațiile privind starea de sănătate a lui Kate Middleton, în vârstă de 42 de ani, au făcut înconjurul lumii. Soția Prințului William a vorbit, recent, despre unele celule canceroase descoperite de specialiști, în urma intervenției chirurgicale efectuate la Londra. Prințesa urmează chimioterapie preventivă.
Pentru Prințul William, vestea a venit ca un șoc. Mai dificil a fost pentru cei doi părinți să le explice celor trei copii despre stările cu care se confruntă mama lor. Kate Middleton s-a declarat însă, optimistă și crede că lucrurile vor evolua pozitiv. A rămas cu zâmbetul pe buze, la fel cum o știam cu toții.
Fanii Prințesei de Wales au fost cuprinși de nostalgie în ultimele zile, depănând tot felul de amintiri din primii ani de mariaj ai acesteia cu Prințul William. Fotografii emoționante din anul 2010 cu cuplul regal, la plimbare pe plajă, au devenit virale pe platformele sociale.
Nu te vei sătura de pozele cu Kate Middleton și cățelul negru pe care i l-a oferit cadou de Crăciun soțului său. Cuplul regal a fost fotografiat în timp ce se plimba pe plaja din Anglesey, Țara Galilor, cu un cocker spaniel. Aceasta a fost prima apariție publică a cățelului, de altfel.
Fotografii englezi au surprins câteva gesturi tandre între Kate Middleton și Prințul William pe plajă. Imaginile au fost realizate în timpul sezonului rece, astfel încât moștenitorul tronului britanic poate fi văzut cum își ține mâinile în buzunarele hainei, în timp ce soția lui îl sărută. Cei doi se plimbă la braț.